ข้อใดกล่าวถึงความคิดเกี่ยวกับการที่ญี่ปุ่นเหมือนกำลังจะถูก Disrupt โดยเทคโนโลยีดิจิตอล ได้ถูกต้อง
ก. ญี่ปุ่นพยายามต่อสู้ในเรื่องหุ้น Super Stock แต่ติดขัดเรื่องวัฒนธรรมองค์กรที่แข็งแกร่ง แต่ปรับตัวยาก

ข. ญี่ปุ่นเป็นประเทศเกาะ ที่มีคนชาติพันธุ์อื่นเข้าไปผสมผสานน้อย

ค. คนญี่ปุ่นอยู่ในระบบการเมืองขนบธรรมเนียมประเพณีและสังคม ที่มีเสถียรภาพมายาวนาน

ง. คนญี่ปุ่นมีวินัยและมีความคิดร่วมเป็นน้ำหนึ่งใจเดียวกัน
คำตอบได้แก่ ก. เพราะความคิดที่ว่า ญี่ปุ่นน่าจะเคยเป็นหุ้น Super Stock อยู่ช่วงหนึ่งจนอิ่มตัว และต่อมาดูเหมือนกำลังจะถูก Disrupt โดยเทคโนโลยีดิจิตอล ญี่ปุ่นพยายามต่อสู้แต่ก็ติดขัดเรื่องวัฒนธรรมองค์กรที่แข็งแกร่งแต่ก็ปรับตัวยาก หากทำได้ก็เป็นหุ้นที่น่าสนใจมาก แต่หากทำไม่ได้ อนาคตก็น่าเป็นห่วง โดยเฉพาะเมื่อคำนึงถึงว่าคนรุ่นใหม่เกิดน้อยลงเรื่อย ๆ และคนแก่ตัวลงอย่างรวดเร็ว ญี่ปุ่นก็อาจจะกลายเป็นแค่ “ตำนาน” คล้าย ๆ กับหุ้นแนวเทสโก้ของอังกฤษก็เป็นได้

ส่วนข้ออื่น ๆ กล่าวถึงความคิดที่ว่า คนญี่ปุ่นเป็นคนที่มีความสามารถวัดจาก IQ ที่สูงและความแตกต่างระหว่างคนเองไม่มาก เหตุผลคือ ญี่ปุ่นเป็นประเทศเกาะที่มีคนชาติพันธุ์อื่นเข้าไปผสมผสานน้อย พวกเขาอยู่ในระบบการเมืองขนบธรรมเนียมประเพณีและสังคมที่มีเสถียรภาพมายาวนาน ซึ่งทำให้คนมีวินัยและมีความคิดร่วมเป็นน้ำหนึ่งใจเดียวกัน ไม่ค่อยมีใครทำสิ่งที่คนส่วนใหญ่เห็นว่าเป็นเรื่องที่ไม่เหมาะสม

คนญี่ปุ่นนั้นจะแคร์ความคิดของคนอื่นในสังคมมาก พวกเขาจะต้องทำตัวให้ดูดีในสายตาของคนอื่น และเกรงว่าจะถูกคนอื่นติเตียนมาก การคิดและทำต่างจากคนอื่นอาจจะถูกมองว่าแปลกแยกและอาจจะทำให้คนอื่นไม่อยากคบค้าซึ่งจะทำให้ความก้าวหน้าช้าลง สิ่งต่าง ๆ เหล่านี้ ทำให้คนญี่ปุ่นนั้นมีคุณภาพเป็นเลิศในทุกด้าน ยกเว้น ความคิดสร้างสรรค์ที่ค่อนข้าง “หลุดโลก” หรือนอกกรอบสิ่งที่มีอยู่เดิม ซึ่งเป็นสิ่งที่จำเป็นถ้าจะเป็นผู้นำของ “โลกยุคใหม่”
ความรู้ทางการเงิน